CELEX: 
Language: el
Date: 1986-03-25 00:00:00
Title: Απόφαση του Συμβουλίου της 18ης Μαρτίου 1986 για τη σύναψη συμφωνίας, υπό μορφή ανταλλαγής επιστολών, για την ενδιάμεση παράταση του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας περί της αλιείας στα ανοικτά των ακτών της Γουινέας, για χρονικό διάστημα έξι μηνών από τις 8 Φεβρουαρίου 1986 #Συμφωνία υπό μορφή ανταλλαγής επιστολών για την ενδιάμεση παράταση του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Γουινέας περί της αλιείας στα ανοικτά των ακτών της Γουινέας για χρονικό διάστημα έξι μηνών από τις 8 Φεβρουαρίου 1986

Avis juridique important

|

31986D0095

86/95/ΕΟΚ: Απόφαση του Συμβουλίου της 18ης Μαρτίου 1986 για τη σύναψη συμφωνίας, υπό μορφή ανταλλαγής επιστολών, για την ενδιάμεση παράταση του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας περί της αλιείας στα ανοικτά των ακτών της Γουινέας, για χρονικό διάστημα έξι μηνών από τις 8 Φεβρουαρίου 1986  

Επίσημη Εφημερίδα αριθ. L 080 της 25/03/1986 σ. 0052

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Μαρτίου 1986  για τη σύναψη συμφωνίας, υπό μορφή ανταλλαγής επιστολών, για την ενδιάμεση παράταση του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας περί της αλιείας στα ανοικτά των ακτών της Γουινέας, για χρονικό διάστημα έξι μηνών από τις 8 Φεβρουαρίου 1986  (86/95/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας, περί της αλιείας στα ανοικτά των ακτών της Γουινέας (1),  την πρόταση της Επιτροπής,  Εκτιμώντας:  ότι η Κοινότητα και η Δημοκρατία της Γουινέας άρχισαν διαπραγματεύσεις, όπως προβλέπει το άρθρο 15 δεύτερο εδάφιο της συμφωνίας, για τον καθορισμό του καθεστώτος που ισχύει μετά τις 7 Φεβρουαρίου 1986, ημερομηνία κατά την οποία λήγει το πρωτόκολλο που προσαρτάται στη συμφωνία·  ότι τα δύο μέρη συμφώνησαν, στις 28 Ιανουαρίου 1986, να παρατείνουν το εν λόγω πρωτόκολλο, για μία ενδιάμεση περίοδο έξι μηνών μετά τις 8 Φεβρουαρίου 1986, αναμένοντας τα οριστικά αποτελέσματα των εν λόγω διαπραγματεύσεων,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών για την ενδιάμεση παράταση του πρωτοκόλλου που προσταρτάται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Γουινέας περί της αλιείας στα ανοικτά των ακτών της Γουινέας, κατά χρονικό διάστημα έξι μηνών από τις 8 Φεβρουαρίου 1986, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Βρυξέλλες, 18 Μαρτίου 1986.  Για το Συμβούλιο  Ο Πρόεδρος  W. F. van EEKELEN  (1) ΕΕ αριθ. L 111 της 27. 4. 1983, σ. 1.